Madridning «Real» klubi, yarimhimoyachi Xames Rodrigesning Kolumbiyada aytgan so‘zlaridan norozi bo‘lgan. «Qachonki sen o‘ynayotgan bo‘lsang va senga bo‘lgan ishonch yuqori bo‘lsa, hammasi anchagina oson kechadi», – deya madridliklar bosh murabbiyi Zinedin Zidanning unga ko‘p ham ishonavermasligiga sha’ma qilgan Xames. AS nashri bergan xabarga ko‘ra, «Real» uning bu kabi chiqishidan norozi bo‘lgan. Eslatib o‘tamiz, Xames mavsum boshida «Real»ning sobiq bosh murabbiyi Rafael Benitesni ham bir necha marotaba tanqid qilib chiqqandi.